**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

————————— 2021 թվականի N —— Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՆՈՅԵՄԲԵՐԻ 18-Ի N 1813-Լ, ՆՈՅԵՄԲԵՐԻ 27-Ի N 1891-Լ, ԴԵԿՏԵՄԲԵՐԻ 17-Ի N 2070-Լ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով` Հայաստանի Հանրապետության կառավարությունը **որոշում է*.***

1. Հայաստանի Հանրապետության կառավարության 2020 թվականի նոյեմբերի 18-ի «Արցախում հաշվառված կամ փաստացի բնակված քաղաքացիներին աջակցության տրամադրման կարգը հաստատելու մասին» N 1813-Լ որոշման՝
2. 6.1-ին կետում «մարտի» բառը փոխարինել «մայիսի» բառով,
3. հավելվածի 17-րդ կետի 2-րդ ենթակետը «շահառուն» բառից հետո լրացնել «, մինչև 2021 թվականի մայիսի 1-ը,» բառերով․
4. հավելվածի 19-րդ կետը շարադրել հետևյալ խմբագրությամբ․

«19. Բացառությամբ սույն կարգի 20-րդ կետի 2-րդ ենթակետում նշված դեպքի, եթե մինչև 2021 թվականի հուլիսի 1-ը միանվագ դրամական օգնությունը և լրացուցիչ աջակցությունը չեն վճարվում (շահառուն, անչափահաս շահառուի դեպքում՝ ծնողը կամ լիազորված անձը Հայփոստին կամ Արցախփոստին չի ներկայացնում գումարը ստանալու պահանջ), ապա Հայփոստը փոխանցված գումարը մինչև 2021 թվականի հուլիսի 15-ը վերադարձնում է Հայաստանի Հանրապետության պետական բյուջե՝ Ծառայությանը տրամադրելով այն շահառուների տվյալները, ում միանվագ դրամական օգնությունը և լրացուցիչ աջակցությունը չեն վճարվել։ Սույն կարգի 20-րդ կետի 2-րդ ենթակետում նշված դեպքում, եթե մինչև 2021 թվականի սեպտեմբերի 1-ը միանվագ դրամական օգնությունը և լրացուցիչ աջակցությունը չեն վճարվում (անձը Հայփոստին կամ Արցախփոստին չի ներկայացնում գումարը ստանալու պահանջ), ապա Հայփոստը փոխանցված գումարը մինչև 2021 թվականի սեպտեմբերի 15-ը վերադարձնում է Հայաստանի Հանրապետության պետական բյուջե՝ Ծառայությանը տրամադրելով այն անձանց տվյալները, ում միանվագ դրամական օգնությունը և լրացուցիչ աջակցությունը չեն վճարվել։»․

1. հավելվածի 20-րդ կետում և 20-րդ կետի 1-ին, 2-րդ ենթակետերում «մայիսի» բառը փոխարինել «հուլիսի» բառով,
2. հավելվածի 20-րդ կետի 2-րդ ենթակետում «հունիսի 1-ը ընկած ժամանակահատվածում՝ սույն կարգի 13-րդ կետով սահմանված կարգով» բառերը փոխարինել «օգոստոսի 1-ն ընկած ժամանակահատվածում՝ կանխիկ եղանակով՝ Հայփոստի կամ Արցախփոստի միջոցով» բառերով․
3. հավելվածի 20-րդ կետից հետո լրացնել հետևյալ բովանդակությամբ՝ 21-րդ կետով․

«21. Սույն կարգի 20-րդ կետի 2-րդ ենթակետով նախատեսված դեպքում միանվագ դրամական օգնության և լրացուցիչ աջակցության գումարներ վճարելու համար Ծառայությունը ձևավորում է վճարման ցուցակ, որում ներառվում են՝

1. մահացած շահառուին նշանակված, սակայն նրա մահվան պատճառով չվճարված գումարը ստանալու համար դիմում ներկայացրած անձի անունը, ազգանունը, հայրանունը (առկայության դեպքում), անձը հաստատող փաստաթղթի տեսակը, սերիան ու համարը և վճարման ենթակա գումարը,
2. մահացած շահառուի անունը, ազգանունը, հայրանունը (առկայության դեպքում), նախորդ վճարման ցուցակ ներառված՝ նրա անձը հաստատող փաստաթղթի տեսակը, սերիան ու համարը։»։
3. Հայաստանի Հանրապետության կառավարության 2020 թվականի նոյեմբերի 27-ի «2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սկսված պատերազմական գործողությունների հետևանքով Ադրբեջանի Հանրապետության վերահսկողության տակ անցած համայնքներում հաշվառված կամ փաստացի բնակված քաղաքացիներին աջակցություն տրամադրելու կարգը հաստատելու մասին» N 1891-Լ որոշման՝
4. 2.1-ին կետում «մարտի 1ը» բառերը փոխարինել «մայիսի 1-ը» բառերով,
5. հավելվածի 14-րդ կետի 2-րդ ենթակետը «շահառուն» բառից հետո լրացնել «, մինչև 2021 թվականի մայիսի 1-ը,» բառերով․
6. հավելվածի 16-րդ կետը շարադրել հետևյալ խմբագրությամբ․

 «16. Բացառությամբ սույն կարգի 17-րդ կետի 2-րդ ենթակետում նշված դեպքի, եթե մինչև 2021 թվականի հուլիսի 1-ը միանվագ դրամական օգնությունը չի վճարվում (շահառուն, անչափահաս շահառուի դեպքում՝ ծնողը կամ լիազորված անձը Հայփոստին կամ Արցախփոստին չի ներկայացնում գումարն ստանալու պահանջ), ապա Հայփոստը փոխանցված գումարը մինչև 2021 թվականի հուլիսի 15-ը վերադարձնում է Հայաստանի Հանրապետության պետական բյուջե՝ ծառայությանը տրամադրելով այն շահառուների տվյալները, ում միանվագ դրամական օգնությունը չի վճարվել։ Սույն կարգի 17-րդ կետի 2-րդ ենթակետում նշված դեպքում, եթե մինչև 2021 թվականի սեպտեմբերի 1-ը միանվագ դրամական օգնությունը չի վճարվում (անձը Հայփոստին կամ Արցախփոստին չի ներկայացնում գումարը ստանալու պահանջ), ապա Հայփոստը փոխանցված գումարը մինչև 2021 թվականի սեպտեմբերի 15-ը վերադարձնում է Հայաստանի Հանրապետության պետական բյուջե՝ ծառայությանը տրամադրելով այն անձանց տվյալները, ում միանվագ դրամական օգնությունը չի վճարվել։»․

1. հավելվածի 17-րդ կետում և 17-րդ կետի 1-ին, 2-րդ ենթակետերում «ապրիլի» բառը փոխարինել «հուլիսի» բառով,
2. հավելվածի 17-րդ կետի 1-ին ենթակետը «Հայփոստ» բառից հետո լրացնել «կամ Արցախփոստ» բառերով,
3. հավելվածի 17-րդ կետի 2-րդ ենթակետում «հունիսի 1-ը ընկած ժամանակահատվածում՝ սույն կարգի 10-րդ կետով սահմանված կարգով» բառերը փոխարինել «օգոստոսի 1-ն ընկած ժամանակահատվածում՝ կանխիկ եղանակով՝ Հայփոստի կամ Արցախփոստի միջոցով» բառերով,
4. հավելվածի 17-րդ կետից հետո լրացնել հետևյալ բովանդակությամբ 18-րդ կետով․

«18. Սույն կարգի 17-րդ կետի 2-րդ ենթակետով նախատեսված դեպքում միանվագ դրամական օգնության գումարներ վճարելու համար ծառայությունը ձևավորում է վճարման ցուցակ, որում ներառվում են՝

1. մահացած շահառուին նշանակված, սակայն նրա մահվան պատճառով չվճարված գումարը ստանալու համար դիմում ներկայացրած անձի անունը, ազգանունը, հայրանունը (առկայության դեպքում), անձը հաստատող փաստաթղթի տեսակը, սերիան ու համարը և վճարման ենթակա գումարը,
2. մահացած շահառուի անունը, ազգանունը, հայրանունը (առկայության դեպքում), նախորդ վճարման ցուցակ ներառված՝ նրա անձը հաստատող փաստաթղթի տեսակը, սերիան ու համարը։»։
3. Հայաստանի Հանրապետության կառավարության 2020 թվականի դեկտեմբերի 17-ի «Արցախի Հանրապետությունում հաշվառված և հաշվառման կամ փաստացի բնակման հասցեում գտնվող բնակելի անշարժ գույքն Ադրբեջանի կողմից 2020 թվականի սեպտեմբերի 27-ին Արցախի Հանրապետության դեմ սանձազերծած պատերազմի պատճառած ավերածությունների հետևանքով կամ այլ պատճառներով կորցրած քաղաքացիներին աջակցություն տրամադրելու կարգը հաստատելու և Հայաստանի Հանրապետության կառավարության 2020 թվականի դեկտեմբերի 10-ի N 2021-Լ որոշման մեջ փոփոխություն կատարելու մասին» N 2070-Լ որոշման՝
4. 3.1-ին կետում «մարտի» բառը փոխարինել «մայիսի» բառով,
5. հավելվածի 14-րդ կետի 2-րդ ենթակետը «շահառուն» բառից հետո լրացնել «, մինչև 2021 թվականի մայիսի 1-ը,» բառերով․
6. հավելվածի 16-րդ և 17-րդ կետերը շարադրել հետևյալ խմբագրությամբ․

«16. Բացառությամբ սույն կարգի 17-րդ կետի 2-րդ ենթակետում նշված դեպքի, եթե մինչև 2021 թվականի հուլիսի 1-ը միանվագ դրամական օգնությունը չի վճարվում (շահառուն, անչափահաս շահառուի դեպքում՝ ծնողը կամ լիազորված անձը Հայփոստին կամ Արցախփոստին չի ներկայացնում գումարն ստանալու պահանջ), ապա Հայփոստը փոխանցված գումարը մինչև 2021 թվականի հուլիսի 15-ը վերադարձնում է Հայաստանի Հանրապետության պետական բյուջե՝ ծառայությանը տրամադրելով այն շահառուների տվյալները, ում միանվագ դրամական օգնությունը չի վճարվել։ Սույն կարգի 17-րդ կետի 2-րդ ենթակետում նշված դեպքում, եթե մինչև 2021 թվականի սեպտեմբերի 1-ը միանվագ դրամական օգնությունը չի վճարվում (անձը Հայփոստին կամ Արցախփոստին չի ներկայացնում գումարը ստանալու պահանջ), ապա Հայփոստը փոխանցված գումարը մինչև 2021 թվականի սեպտեմբերի 15-ը վերադարձնում է Հայաստանի Հանրապետության պետական բյուջե՝ ծառայությանը տրամադրելով այն անձանց տվյալները, ում միանվագ դրամական օգնությունը չի վճարվել։

17. Սույն կարգի հիման վրա նշանակված և շահառուի (անչափահաս շահառուի դեպքում՝ ծնողի, ում տվյալները ներառվել են վճարման ցուցակ) մահվան պատճառով մինչև 2021 թվականի հուլիսի 1-ը չվճարված միանվագ դրամական օգնության գումարը վճարվում է շահառուի ամուսնուն կամ 14 տարին լրացած երեխային կամ Արցախի Հանրապետությունում շահառուի հետ նույն բնակության վայրի հասցեով բնակվող ընտանիքի այլ անդամին, իսկ անչափահաս շահառուի ծնողի մահվան դեպքում՝ շահառուի մյուս ծնողին կամ 14 տարին լրացած քրոջը կամ 14 տարին լրացած եղբորը կամ Արցախի Հանրապետությունում շահառուի հետ նույն բնակության վայրի հասցեով բնակվող ընտանիքի այլ անդամին, եթե դիմումը և անհրաժեշտ փաստաթղթերը (շահառուի մահվան վկայական, դիմողի անձը հաստատող փաստաթուղթ, ազգակցական կապը հաստատող փաստաթուղթը և այլն) ծառայություն է ներկայացվում՝

1) մինչև 2021 թվականի հուլիսի 1-ը՝ ծառայության կողմից տրված և Հայփոստ կամ Արցախփոստ ներկայացրած տեղեկանքի հիման վրա.

2) 2021 թվականի հուլիսի 1-ին և դրանից հետո՝ մինչև 2021 թվականի օգոստոսի 1-ն ընկած ժամանակահատվածում՝ կանխիկ եղանակով՝ Հայփոստի կամ Արցախփոստի միջոցով։»․

2) 17-րդ կետից հետո լրացնել հետևյալ բովանդակությամբ 18-րդ կետով․

«18. Սույն կարգի 17-րդ կետ 2-րդ ենթակետով նախատեսված դեպքում միանվագ դրամական օգնության գումարներ վճարելու համար ծառայությունը ձևավորում է վճարման ցուցակ, որում ներառվում են՝

1. մահացած շահառուին նշանակված, սակայն նրա մահվան պատճառով չվճարված գումարը ստանալու համար դիմում ներկայացրած անձի անունը, ազգանունը, հայրանունը (առկայության դեպքում), անձը հաստատող փաստաթղթի տեսակը, սերիան ու համարը և վճարման ենթակա գումարը,

2) մահացած շահառուի անունը, ազգանունը, հայրանունը (առկայության դեպքում), նախորդ վճարման ցուցակ ներառված՝ նրա անձը հաստատող փաստաթղթի տեսակը, սերիան ու համարը։»։

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2020 թվականի նոյեմբերի 18-ի N 1813-Լ, նոյեմբերի 27-ի N 1891-Լ, դեկտեմբերի 17-ի N 2070-Լ որոշումներում լրացումներ և փոփոխություններ կատարելու մասին» ՀՀ կառավարության որոշման** **նախագծի ընդունման վերաբերյալ**

**1. Իրավական ակտի անհրաժեշտությունը (նպատակը)**

Ներկայացվող նախագծի ընդունումը պայմանավորված է Արցախի Հանրապետության բնակավայրի հասցեով հաշվառված և/կամ մինչև 2020 թվականի սեպտեմբերի 27-ը առնվազն վերջին 3 ամիսը փաստացի բնակված քաղաքացիներին տրամադրվող միանվագ դրամական աջակցությունների (68000 դրամ+15000 դրամ, 300000 դրամ, 250000 դրամ) շրջանակներում գումարների վճարման՝ օրենդրությամբ սահմանված ժամկետները հստակեցնելու անհրաժեշտությամբ։

**1.2. Կարգավորման հարաբերությունների ներկա վիճակը և առկա խնդիրները**

Կառավարության 2020 թվականի նոյեմբերի 27-ի թիվ 1891-Ն որոշմամբ հաստատված միջոցառման շրջանակում տրամադրվող աջակցություն (300000 դրամ) ստանալու համար վճարման ցուցակում ներառելու նպատակով Արցախի Հանրապետության տարածքային կառավարման նախարարությանն առաջարկվել է վճարման ցուցակ ներառելու համար մինչև **2021 թվականի մարտի 1-ը** Հայաստանի Հանրապետության աշխատանքի և սոցիալական հարցերի նախարարությանը տրամադրել 2020 թվականի սեպտեմբերի 27-ի դրությամբ առնվազն 3 ամիս (Ադրբեջանի Հանրապետության վերահսկողության տակ անցած) համայնքներում փաստացի բնակված (անկախ այդ համայնքներում հաշվառում ունենալու հանգամանքից) անձանց (այդ թվում՝ անչափահաս երեխաների և նրանց ծնողների կամ խնամակալների, եթե երեխայի նկատմամբ սահմանվել է խնամակալություն) տվյալները (անունը, ազգանունը, հայրանունը, անձը հաստատող փաստաթղթի սերիան ու համարը, հանրային ծառայությունների համարանիշը, հեռախոսահամարը, էլեկտրոնային փոստի հասցեն):

Որոշմամբ հաստատված կարգի 10-րդ կետի համաձայն՝ աջակցության գումարը վճարվում է կանխիկ եղանակով՝ Հայփոստի կամ Արցախփոստի միջոցով։

Կարգի 16-րդ և 17-րդ կետերի համաձայն՝ եթե մինչև **2021 թվականի** **ապրիլի 1-ը** միանվագ դրամական օգնությունը չի վճարվում (շահառուն, անչափահաս շահառուի դեպքում՝ ծնողը կամ լիազորված անձը Հայփոստին չի ներկայացնում գումարն ստանալու պահանջ), ապա Հայփոստը փոխանցված գումարը մինչև **2021 թվականի** **ապրիլի 15-ը** վերադարձնում է Հայաստանի Հանրապետության պետական բյուջե՝ ծառայությանը տրամադրելով այն շահառուների տվյալները, ում միանվագ դրամական օգնությունը չի վճարվել։

Նշանակված և շահառուի (անչափահաս շահառուի դեպքում՝ ծնողի, ում տվյալները ներառվել են վճարման ցուցակ) մահվան պատճառով մինչև **2021 թվականի** **ապրիլի 1-ը** չվճարված միանվագ դրամական օգնության գումարը վճարվում է շահառուի ամուսնուն կամ 14 տարին լրացած երեխային կամ Արցախի Հանրապետությունում շահառուի հետ նույն բնակության վայրի հասցեով բնակվող ընտանիքի այլ անդամին, իսկ անչափահաս շահառուի ծնողի մահվան դեպքում՝ շահառուի մյուս ծնողին կամ 14 տարին լրացած քրոջը կամ 14 տարին լրացած եղբորը կամ Արցախի Հանրապետությունում շահառուի հետ նույն բնակության վայրի հասցեով բնակվող ընտանիքի այլ անդամին, եթե դիմումը և անհրաժեշտ փաստաթղթերը (շահառուի մահվան վկայական, դիմողի անձը հաստատող փաստաթուղթ, ազգակցական կապը հաստատող փաստաթուղթը և այլն) ծառայություն է ներկայացվում՝

1) **մինչև 2021 թվականի ապրիլի 1-ը**՝ ծառայության կողմից տրված և Հայփոստ ներկայացրած տեղեկանքի հիման վրա.

2) **2021 թվականի ապրիլի 1-ին և դրանից հետո՝ մինչև 2021 թվականի հունիսի 1-ը** ընկած ժամանակահատվածում՝ սույն կարգի 10-րդ կետով սահմանված կարգով։

Հաշվի առնելով այն հանգամանքը, որ առկա իրողություններով պայմանավորված, Արցախի Հանրապետության տարածքային կառավարման նախարարությունը տվյալները շարունակում է ներկայացրել նաև ապրիլին, անհրաժեշտություն է առաջացել վերանայել սույն միջոցառման իրականացման, այդ թվում՝ չվճարված գումարները պետական բյուջե վերադարձնելու ժամկետները։

Այս ժամկետին համահունչ անհրաժեշտություն է առաջացել սահմանել ժամկետ նաև ներկայացված տվյալների հիման վրա դիմումը մերժելու դեպքում մերժման հիմքերին վերաբերող փաստաթղթերի լուսապատճենները ներկայացնելու (այդ թվում՝ e-request.am կայքէջի միջոցով) համար։

Հարկ է նշել, որ Կառավարության նոյեմբերի 18-ի N 1813-Լև դեկտեմբերի 17-ի N 2070-Լ որոշումների շրջանակներում տրամադրվող միանվագ դրամական աջակցությունների (68000 դրամ+15000 դրամ, 250000 դրամ) համար ևս նախատեսված են Կառավարության 2020 թվականի նոյեմբերի 27-ի թիվ 1891-Ն որոշմամբ սահմանված՝ վերոնշյալ ընթացակարգին համանման ընթացակարգեր և ժամկետներ։

Ըստ այդմ, անհրաժեշտ է այս միջոցառումների դեպքում ևս վերանայել սույն միջոցառման իրականացման, այդ թվում՝ փաստաթղթերի հիման վրա վճարման ուղարկված, սակայն չվճարված գումարները ՀՀ պետական բյուջե վերադարձնելու, ժամկետները։

**1.3. Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է ընդունել ներկայացվող նախագիծը։

**2. Կարգավորման առարկան**

Ներկայացված նախագծով առաջարկվում է երկարաձգել Կառավարության 2020 թվականի նոյեմբերի 27-ի թիվ 1891-Ն որոշմամբ համաձայն իրականացվող միջոցառման շրջանակում տրամադրվող միանվագ դրամական աջակցության վճարման ժամկետները՝

1. Արցախի Հանրապետության տարածքային կառավարման նախարարության կողմից Արցախի Հանրապետությունում փաստացի բնակված քաղաքացիների տվյալների տրամադրման ժամկետը՝ մինչև 2021 թվականի մայիսի 1-ը (2021 թվականի մարտի 1-ի փոխարեն),
2. վճարումների կատարման ժամկետը՝ մինչև 2021 թվականի հուլիսի 1-ը (2021 թվականի մայիսի 1-ի փոխարեն),
3. աջակցության չվճարված գումարները ՀՀ պետական բյուջե վերադարձնելու, ժամկետը՝ մինչև 2021 թվականի հուլիսի 15-ը (2021 թվականի մայիսի 15-ի փոխարեն),
4. վճարման ցուցակ ներառված, սակայն շահառուի մահվան պատճառով չվճարված աջակցության գումարը վճարելու համար դիմելու ժամկետը՝ մինչև 2021 թվականի հուլիսի 1-ը (2021 թվականի մայիսի 1-ի փոխարեն) ծառայության տված տեղեկանքով Հայփոստից կամ Արցախփոստից ստանալու համար (արդեն վճարման ուղարկված վճարման ցուցակներով)։

Միաժամանակ առաջարկվում է Կառավարության 2020 թվականի նոյեմբերի 27-ի թիվ 1891-Ն, նոյեմբերի 18-ի N 1813-Լ և դեկտեմբերի 17-ի N 2070-Լ որոշումների շրջանակներում տրամադրվող միանվագ դրամական աջակցությունների՝ շահառուի մահվան պատճառով չվճարված գումարները ստանալու համար 2021 թվականի հուլիսի 1-ից մինչև 2021 թվականի օգոստոսի 1-ը (նախկինում՝ մայիսի 1-ից մինչև հունիսի 1-ը) ծառայություն դիմելու դեպքում (արդեն վճարման ուղարկված վճարման ցուցակներով վճարումը հուլիսի 1-ին դադարեցնելուց հետո) վճարել նոր վճարման ցուցակով՝ մինչև 2021 թվականի սեպտեմբերի 1-ը, իսկ չվճարված գումարները պետական բյուջե վերադարձնել մինչև 2021 թվականի սեպտեմբերի 15-ը։

 **3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կհստակեցվեն Կառավարության 2020 թվականի նոյեմբերի 27-ի թիվ 1891-Ն, նոյեմբերի 18-ի N 1813-Լև դեկտեմբերի 17-ի N 2070-Լ որոշումների համաձայն Արցախի Հանրապետության բնակավայրի հասցեով հաշվառված և/կամ մինչև 2020 թվականի սեպտեմբերի 27-ը առնվազն վերջին 3 ամիսը փաստացի բնակված քաղաքացիներին տրամադրվող միանվագ դրամական աջակցությունների վճարման ժամկետները։

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի նոյեմբերի 18-ի N 1813-Լ, նոյեմբերի 27-ի N 1891-Լ, դեկտեմբերի 17-ի N 2070-Լ որոշումներում լրացումներ և փոփոխություններ կատարելու մասին» ՀՀ կառավարության որոշման** **նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ**

«Հայաստանի Հանրապետության կառավարության 2020 թվականի նոյեմբերի 18-ի N 1813-Լ, նոյեմբերի 27-ի N 1891-Լ, դեկտեմբերի 17-ի N 2070-Լ որոշումներում լրացումներ և փոփոխություններ կատարելու մասին» ՀՀ կառավարության որոշման նախագծի ընդունման դեպքում Հայաստանի Հանրապետության պետական բյուջեի ծախսերը և եկամուտները չեն փոխվի։

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի նոյեմբերի 18-ի N 1813-Լ, նոյեմբերի 27-ի N 1891-Լ, դեկտեմբերի 17-ի N 2070-Լ որոշումներում լրացումներ և փոփոխություններ կատարելու մասին» ՀՀ կառավարության որոշման** **նախագծի ընդունման կապակցությամբ իրավական ակտերում փոփոխություններ կատարելու անհրաժեշտության վերաբերյալ**

«Հայաստանի Հանրապետության կառավարության 2020 թվականի նոյեմբերի 18-ի N 1813-Լ, նոյեմբերի 27-ի N 1891-Լ, դեկտեմբերի 17-ի N 2070-Լ որոշումներում լրացումներ և փոփոխություններ կատարելու մասին» ՀՀ կառավարության որոշման նախագծի ընդունման դեպքում այլ իրավական ակտերում փոփոխություններ կատարելու անհրաժեշտության չկա: